Euboia — Eretria — early 3rd c. BC — cf. IG XII, Suppl. 178,211
Region: Aegean Islands, incl. Crete (IG XI-[XIII]) — Euboia (IG XII,9) 

[θ]εοι. παυσανιας ειπεν αγαθηι τυχηι του δημου οπως αν παντες ειδωσιν οτι η πολις η ερετριεων αει πολλην προνοιαν εχει υπερ των αυτης φιλων και ει τινες εν τοις νυν γενομενοις κινδυνοις χρησιμοι εγενοντο και ενεδεικνυντο τηι πολει βουλομενοι φιλοι ειν και χρησιμους αυτους παρεχειν ουκ επιλανθανεται εδοξεν τωι δημωι επαινεσαι τε ευνομον κηφισιου καρυστιον δικαιοσυνης ενεκα της περι τον δημον τον ερετριεων και ειναι αυτον προξενον και ευεργετην ερετριεων και αυτον και εκγονους ειναι δ αυτωι και γης και οικιας ενκτησιν εν ερετριαι και ατελειαν εισαγοντι και εξαγοντι καθαπερ τοις αλλοις ερετριευσι και αδειαν και ασυλιαν και πολεμου και ειρηνης ειναι δ αυτωι και προσοδον προς βουλην και προς τον δημον αν του δεηται πρωτωι μετα τα ιερα και την αρχην την αει προκ[α]θημενην επιμελεισθαι αυτο[υ] υπερ ων αν αει δεηται και προσαγειν αν τε προς βουλην αν τε προς δημον βουληται προσιεναι.